Čebarkulis
Čebarkulis (rus. Чебаркуль) – miestas Rusijoje, Čeliabinsko srityje, 17 km į rytus nuo Miaso, prie Čebarkulio, Misiašo, Didžiojo Kisegačo, Jelovojės ežerų. Rajono centras (į jo sudėtį nepatenka). Stotis prie Ufos–Čeliabinsko geležinkelio. Juodoji metalurgija, siuvimo, baldų, maisto (mėsos, konditerijos, žuvų) pramonė. Prie aplinkinių ežerų veikia sanatorijos. Netoliese įsteigtas Ilmenio rezervatas. 2010 m. 89,3 % miesto gyventojų buvo rusai, 3,0 % – totoriai, 2,3 % – baškirai, 1,6 % – ukrainiečiai.